Marja Młynkowa
Marja Młynkowa rodź. Brězanec (* 1. februara 1934 w Tomisławje (dźensa w pólskej Łužicy); † 27. februara 1971 w Budyšinje) bě hornjoserbska spisowaćelka, literarna kritikarka a literarna historikarka. W lětach 1955 do 1960 bě najprjedy redaktorka w nakładnistwomaj Volk und Wissen a Nowa doba, po tym lektorka w Ludowym nakładnistwje Domowina. Tworješe mnoholičbne powědančka lyriskeho charaktera, zběrane w zwjazkomaj Kostrjanc a čerwjeny mak (1965) a Za płotom (1977, posmjertnje). Najwuběrniši w jej twórbje je literariski roman Dny w dalinje (1967) wo dramatiskich dóńtach serbskeje swójby w časach hitlerizma. Marja Młynkowa pisaše tež recensije literariskich twórbow w serbskich a němskich literariskich časopisach (wuběr kritiskoliterariskich tekstow awtorki wobsahuju antologija Z wótrym wóčkom, 1973) kaž tež twórby za dźěći.
Marja Młynkowa bě mandźelska literaturowědnika, basnika a kulturneho aktiwista Jurja Młynka a mać spisowaćelki Měrki Mětoweje. Wona zemrě po ćežkej chorosći w starobje jenož 37 lět a bu na Budyskim Mikławšku pochowana.
W lětomaj 1968 a 1971 (postum) spožčichu jej Literarne myto Domowiny.
Twórby (wuběr)Wobdźěłać
- Starosće w dźewjatce. Budyšin: LND, 1964
- Kostrjanc a čerwjeny mak. Powědančka. Budyšin: LND, 1965
- Dny w dalinje. Budyšin: LND, 1967
- Z wótrym wóčkom. Wuběrk literarno-kritiskich dźěłow. Budyšin: LND, 1973
- Dundak Matej, a druhe powědančka za dźěći. Budyšin: LND, 1975
- Za płotom. Krótko-powědančka. Budyšin: LND, 1977
- Zhromadźene spisy. Zwjazk 1. Powědančka a drobna proza. Budyšin: LND, 1994
- Zhromadźene spisy. Zwjazk 2. Dny w dalinje. Budyšin: LND, 1994
LiteraturaWobdźěłać
- R. Wěrikowa: Specifika prozy Marje Młynkoweje. W Rozhledźe 19 (1969) 2, str. 56–64.
- Pawoł Völkel: Nekrolog. W Rozhledźe 21 (1971) 4, str. 158–160.
- Franc Šěn: Swojorazna serbska spisowaćelka. W Rozhledźe 26 (1976) 2, str. 55–58.
- Hubert Žur: Młynkowa, Marja. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 389sl.
WotkazyWobdźěłać
-
- Marja Młynkowa – Literatura w katalogu Němskeje narodneje biblioteki (němsce) (němsce)
- Literatura wot a wo Mari Młynkowej w Serbskej bibliografiji (němsce)
- Literarny projekt 2007 – Serbski gymnazij Budyšin: Marja Młynkowa (hsb.)
- Ludowe nakładnistwo Domowina (LND): Marja Młynkowa (hsb.)
pol_Latn szl_Latn szl_Latn szl_Latn mos_Latn szl_Latn mos_Latn pol_Latn szl_Latn szl_Latn pol_Latn ces_Latn szl_Latn ltg_Latn pol_Latn pol_Latn szl_Latn szl_Latn pol_Latn unk szl_Latn szl_Latn szl_Latn pol_Latn